PATVIRTINTA

 Radviliškio r. Pociūnėlių pagrindinės

 mokyklos direktoriaus 2022 m. vasario 17 d.

 įsakymu Nr.V1- 90 (1.3)

**RADVILIŠKIO R. POCIŪNĖLIŲ PAGRINDINĖS MOKYKLOS MOKINIŲ PASIEKIMŲ GERINIMO PRIEMONIŲ PLANAS 2022 M. ANTRAM PUSMEČIUI**

1. Mokyklos direktoriaus pavaduotojas ugdymui koordinuoja mokinių mokymosi pasiekimų gerinimo pagalbos teikimo procesą – priimtų sprendimų, priemonių savalaikį įgyvendinimą.

2. Mokymosi pagalbos mokiniui teikimo proceso dalyviai yra mokomųjų dalykų mokytojai, klasių vadovai, švietimo pagalbos specialistai, Mokyklos vaiko gerovės komisija, mokyklos administracija, tėvai (globėjai, rūpintojai).mokymosi pagalbos teikimo procesą – priimtų sprendimų, priemonių savalaikį įgyvendinimą, tų priemonių ir sprendimų poveikio analizės vykdymą.

3. Dalykų mokytojų funkcijos:

3.1. identifikuoja mokymosi pagalbos poreikį ir bendradarbiauja su klasės vadovu (žodžiu, per elektroninį dienyną ,,Mano dienynas“, skaitmeninę platformą ,,Teams“ ir kitais priimtinais būdais);

3.2. pamokose koreguoja mokinio mokymąsi, pritaiko užduotis pagal mokinio gebėjimus;

3.3. taiko įvairias priemones ir metodikas, atsižvelgdami į mokinių mokymosi stilių, gebėjimus, darbo tempą;

3.4. derina įvairius vertinimo būdus, daugiau dėmesio skirdami mokytis padedančiam formuojamajam vertinimui (išmokimo stebėjimas, savalaikis grįžtamasis ryšys, ugdymo turinio pritaikymas);

3.5. per pamokas organizuoja mokinių savanorių pagalbą kitiems mokiniams;

3.6. reikalui esant, kviečia į pamoką mokyklos švietimo pagalbos specialistus;

3.7. pagal poreikį kviečia mokinio tėvus (globėjus, rūpintojus) dalyvauti pamokose tiek kontaktiniu, tiek ir nuotoliniu būdais;

3.8. numatyta tvarka veda trumpalaikes ar ilgalaikes konsultacijas;

 3.9. analizuoja panaudotų priemonių veiksmingumą.

4. Klasės vadovų funkcijos:

4.1. bendradarbiauja su mokomųjų dalykų mokytojais dėl auklėtinio mokymosi problemų ar mokymosi pagalbos teikimo būdų ir priemonių;

4.2. išsiaiškina auklėtinio mokymosi pasiekimų gerinimo pagalbos poreikį, tėvų (globėjų, rūpintojų) lūkesčius;

4.3. vykdo nelankymo prevencijos priemones;

4.4. kartu su auklėtinių tėvais (globėjais, rūpintojais), mokytojais ir auklėtiniu aptaria individualios pažangos tikslus, priemones, pagalbos teikimo galimybes.

5. Vaiko gerovės komisijos funkcijos:

5.1. svarsto ir organizuoja švietimo pagalbos teikimą, švietimo programų pritaikymą mokiniams, turintiems specialiųjų ugdymosi poreikių;

 5.2. analizuoja mokinių pažangą ir dalyvavimą pamokose, taikytų mokiniui priemonių ir būdų pasiekimams gerinti veiksmingumą, pagal poreikį kviečia tėvus (globėjus, rūpintojus) ir/ar teikia rekomendacijas mokytojams, klasių vadovams dėl proceso koregavimo.

 6. Administracijos funkcijos:

6.1. vykdo mokinių mokymosi pasiekimų gerinimo proceso stebėseną ir tyrimus;

 6.2. sudaro sąlygas mokiniams gauti konsultacijas, dalykų modulius, neformaliojo švietimo programas;

6.3. bendradarbiauja su mokomųjų dalykų mokytojais, klasių vadovais, švietimo pagalbos specialistais, mokinių tėvais (globėjais, rūpintojais);

 6.4. įgyvendina mokinių skatinimo priemones;

 6.5. sudaro galimybes mokytojams, pagal mokyklos prioritetus, tobulinti kvalifikaciją.

 7. Tėvų funkcijos:

 7.1. užtikrina, kad vaikas be pateisinamos priežasties nepraleistų pamokų;

 7.2. susipažįsta su mokytojo vaikui sudarytu individualiu planu ir domisi jo įgyvendinimu;

 7.3. domisi vaiko pasiekimais bendradarbiaujant su klasės vadovu, dalykų mokytojais, administracija.

|  |  |  |  |  |
| --- | --- | --- | --- | --- |
| **Eil.Nr.** | **Priemonės** | **Vykdymo laikas** | **Atsakingas** | **Įvykdymo rodikliai** |
| 1. |  Parengia mokinių pasiekimų gerinimo priemonių planą. | Vasaris | Direktoriaus pavaduotojas ugdymui | Parengtas planas |
| 2. | Esant poreikiui, mokykla aprūpina socialinės rizikos ir socialiai remtinų šeimų vaikus skaitmeninėmis mokymo priemonėmis ir interneto prieiga. | Vasaris-birželis | Direktorius | Sudarytos sąlygos visiems mokiniams dalyvauti ugdyme. |
| 3. | Mokytojai kartą per mėnesį informuoja mokinių tėvus globėjus/rūpintojus apie vaiko individualią pažangą ir pasiekimus, mokymosi spragas ir reikiamą pagalbą.  | Vasaris-birželis | 1-4 kl. ir 5-10 kl. dalykų mokytojai | Gerės mokytojų dalykininkų bendradarbiavimas su mokinių tėvais (globėjais /rūpintojais). |
| 4.  | 5-10 kl. mokinių motyvacijos tyrimas. | Gegužė- birželis | Direktorius | Mokinių mokymosi motyvacijos plano vykdymas ir poveikis. |
| 5. |  Tobulinamas mokinių, tėvų skaitmeninis raštingumas, savarankiškumo įgūdžiai. | Vasaris-birželis | Klasių vadovai, dalykų mokytojai | Gerės mokinių pasiekimų rezultatai. |
| 6. | 4,6,8 klasės mokiniai ruošiami NMPP, teikiamos papildomos konsultacijos. | Iki testų vykdymo | Lietuvių kalbos, matematikos, gamtos mokslų dalykų mokytojai | Mokiniai bus geriau paruošti atlikti NMPP testus. |
| 7. | 10 klasės mokiniai ruošiami PUPP, teikiamos papildomos konsultacijos. | Gegužė | Bronius Poškevičius, Aušrelė Slabokienė | Bus geriau parengti mokiniai, geresni mokinių PUPP rezultatai. |
| 8. |  Moko mokinius kelti sau mokymosi tikslus, prašyti pagalbos, aptarti ir vertinti savo mokymąsi. | Vasaris- birželis | Dalykų mokytojai | Dauguma mokinių (~65 %) gebės planuoti, vertinti ir įsivertinti savo pažangą. |
| 9. | Vykdyti pamokose stebėjimus, projektinius, tyriamuosius ir kitus kūrybinius darbus. | Vasaris- birželis | Gamtamokslinio ugdymo, matematikois, geografijos ,technologijų, dailės mokytojai | Gerėja mokinių motyvacija ir pažanga. |
| 10. | Mokytojai mokinių ugdymui naudoja mokyklos vidines ir išorines edukacines ir kitas aplinkas. | Nuolat | Direktorius, direktoriaus pavaduotojas ugdymui | Gerės mokinių pasiekimai 2 %. |
| 11. | Mokinys asmeninius pasiekimus ir jų pokytį, pažangą įsivertina ir/ar reflektuoja. Tam naudojama savistaba, savianalizė, refleksija, individualūs pokalbiai su mokytojais ir klasės vadovu, tėvais.  | Vasaris-birželis | Dalykų mokytojai | Gerės mokinių pažanga. |
| 12. | Mokytojai per pamokas organizuoja mokinių savanorių pagalbą kitiems mokiniams. | Vasaris-birželis | Dalykų mokytojai | Gerės gabių mokinių mokymosi rezultatai. |
| 13. | Aktyvių mokymosi metodų taikymas pamokose. | Vasaris- birželis | Pradinių klasių ir dalykų mokytojai | Dalykų 75 % mokytojų taiko aktyvius mokymo(si) metodus.  |
| 14. | Pagalbos teikimas mokiniams, turintiems mokymosi sunkumų. | Esant poreikiui | Klasių vadovai, dalykų mokytojai | Aptarta mokytojų tarybos, MVGK posėdžiuose. |
| 15. | Mokinių pamokų nelankymo prevencijos priemonių taikymas. | Kiekvieną pusmetį |  Klasių auklėtojai, MVGK | Aptarta mokytojų tarybos, MVGK posėdžiuose. |
| 16. | Vykdyti individualios pažangos fiksavimo ir stebėjimo tvarką, numatytą mokinių individualios pažangos vertinimo ir fiksavimo sistemoje. | Vasaris- birželis |  Klasių auklėtojai ir dalykų mokytojai | Aptarta mokytojų tarybos posėdžiuose . |
| 17. | Mokytojų kvalifikacijos kėlimas, mokinių pažangai gerinti.  | Vasaris-birželis | Pradinių klasių, dalykų mokytojai | Mokytojai įgytas žinias pritaikys mokinių pažangai gerinti. |
| 18. | Teikia pagalbą ir konsultacijas SUP turintiems mokiniams. | Vasaris-birželis | Irena Aukselienė | Gerės įtraukiojo ugdymo mokinių rezultatai. |
| 19. | Mokytojai, aukštų pasiekimų turintiems mokiniams rengia individualias užduotis, teikia papildomas konsultacijas. | Vasaris-birželis | Pradinių klasių, dalykų mokytojai | Gerės aukštų pasiekimų turinčių mokinių mokymosi pažanga. |